Document ID: 31987R0899

A BIZOTTSÁG 899/87/EGK RENDELETE
(1987. március 30.)
a cseresznyére, a meggyre és a szamócára vonatkozó minőségi előírásokról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1351/86/EGK rendelettel módosított1, a gyümölcs- és zöldségpiac közös szervezéséről szóló 1972. május 18-i 1035/72/EGK rendeletére2 és különösen annak 2. cikk (3) bekezdésére,
mivel a cseresznyére, a meggyre és a szamócára vonatkozó minőségi előírásokat a Bizottság 58. rendeletének3 I/8. és I/9. mellékletében állapították meg; mivel ezeket az előírásokat az 51/65/EGK4 és a 844/76/EGK5 rendeletek módosították;
mivel ezeknek a termékeknek a termelésében és értékesítésében változás történt, különösen a fogyasztói és nagykereskedelmi piacok követelményeit illetően; mivel ezért a cseresznyére, a meggyre és a szamócára vonatkozó közös minőségi előírásokat meg kell változtatni, hogy figyelembe vegyék ezeket az új követelményeket;
mivel e változások maguk után vonják a kiegészítő minőségi osztályra a Tanács 1194/69/EGK rendeletében6 megállapított meghatározás változását; mivel ezen osztály meghatározásánál figyelembe kell venni ezeknek a termékeknek az érintett termelők számára való fontosságát, valamint a fogyasztói követelményeknek való megfelelés igényét;
mivel az előírások az értékesítés minden szakaszában alkalmazandók; mivel a nagy távolságra történő fuvarozás, a bizonyos ideig történő tárolás vagy a különböző árumozgatási tevékenységek a termékek biológiai fejlődése vagy romlékonyságuk révén azok minőségromlását okozhatják; mivel ennek következtében tekintetbe kell venni az ilyen minőségromlást az előírásoknak az árufeladást követő értékesítési szakaszaiban történő alkalmazásakor; mivel, minthogy az "Extra" osztályba tartozó termékeket különös gondossággal kell válogatni és csomagolni, ebben az esetben csak a frissesség kismértékű hiányát és enyhe fonnyadást kell tekintetbe venni;
mivel az áttekinthetőség és a jogi követelmények bizonyosságának céljából, a könnyű használhatóság érdekében az ily módon megváltoztatott előírásokat egységes szerkezetbe kell foglalni kell egyesíteni;
mivel az ebben a rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A Közös Vámtarifa 08.07 C alszáma alá tartozó cseresznyére és meggyre, és a Közös Vámtarifa 08.08 A alszáma alá tartozó szamócára vonatkozó minőségi előírásokat ennek a rendeletnek az I. és II. melléklete tartalmazza.
Ezeket az előírásokat az értékesítés minden szakaszában alkalmazni kell, az 1035/72/EGK rendeletben megállapított feltételek mellett.
Azonban a termék feladását követő szakaszok során a termékeknél az előírás rendelkezéseihez képest az alábbi tulajdonságok is megengedettek:
- a frissesség kismértékű hiánya és enyhe fonnyadtság,
- az "Extrá"-tól eltérő osztályba sorolt termékeknél érési és romlási hajlandóságukból következő enyhe minőségromlás.
2. cikk
Az 58. rendelet a következőképpen módosul:
- az 1. cikkben a "cseresznye és meggy" és a "szamóca" szót el kell hagyni,
- a cseresznyére, a meggyre és a szamócára vonatkozó minőségi előírásokat tartalmazó I/8. és I/9. mellékleteket el kell hagyni.
3. cikk
A Tanács 1194/69/EGK rendelete a következőképpen módosul:
- az 1. cikkben a "cseresznye és meggy" és a "szamóca" szót el kell hagyni,
- a cseresznyére és a meggyre vonatkozó IV., valamint a szamócára vonatkozó V. mellékletet el kell hagyni.
4. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. március 30-án.

Labels: 0
3
17